google/wiki40b huggingface dataset:
רומן מפתח

הכחשות לזיהוי כרומן מפתח

יש המנסים לקרוא אחדים מסיפוריו של ש"י עגנון כאילו הם רומן מפתח, אך עגנון הכחיש זאת, בעת שהופיע בפני האקדמיה ללשון העברית:
חס ושלום, שאני כותב רומאני מפתח. אם יש מיני בני אדם שמתייחסים על אנשי סיפורי - יתייחסו. ... כשם שיש בני אדם, שמשלשלים ייחוסם לאנשי סיפורי, כך יש אנשים של שווא, שאוהביהם או שונאיהם רואים אותם, כאילו הם כתובים על ספרי. לסוף, לאחר שאומרים לו לאדם שכזה, ראיתי מה כתב עליך עגנון, הרי הוא רואה את עצמו לפי אותה הדמות שהיא כתובה על ספרי. כדי לא לעכב את המשא והמתן על המונחים שעומדים לדון בהם, אני מקצר ואומר, מימי לא נתכוונתי להעלות בסיפורי דמות שיכולים לומר עליה, לפלוני זה נתכוון המחבר, אלא ברית כרותה למספר אמיתי, שכל נפש שהוא עושה בסיפורו נפש חיה היא. אלא מתוך שיש מיני ידענים, שרואים את עצמם כאילו יודעים את הכל, כאילו אין כל דבר נעלם מהם, עשויים אנו לשמוע מהם על הנפש אשר עשינו בחרונו של עולם, כאילו הם מכירים אותם כבר קודם שעלתה במחשבתנו לתת להם חיים.
— ששון סומך, ידידו הצעיר של שלונסקי, באתר הארץ
גם מולייר, שרבים טענו שהם הם המקורות לדמויות במחזותיו, התרעם על כך:
מדוע אתם קופצים־בראש לקבל דברים אלה על חשבונכם? מעניין שלא מכבר שמעתי את מולייר רוגז על כך בשיחה עם אנשים שטפלו עליו בדיוק מה שאתם טופלים עליו כעת. הוא טען שאין בעולם עניין שמרגיז אותו יותר מרנונים אלה המנחשים אל מי הוא מתכוון בדמויות שהוא מציג על הבמה. כוונתו, הוא אומר, לתאר את המידות בלי לגעת באנשים, וגבורי הקומדיות שלו הם טיפוסים בדויים שאין בהם ממש, רוחות ערטילאיות שדמיונו מלביש אותן גוף ודמות הגוף, על־מנת לשעשע את הצופים והוא היה מצטער מאוד אלו פגע מעולם במישהו פגיעה כלשהי, ואם יש בעולם עניין העשוי להשניא עליו את מלאכת חיבור הקומדיות הרי זה אותו מנהג לבקש ולמצוא במחזותיו רמזים אישיים, בעוד אויביו מעירים ומעוררים לכך את הקהל, על־מנת לסכסך בינו לבין אנשים שלא עלו כלל על דעתן... מאחר שתכליתה של הקומדיה היא לתאר באופן כללי את מומיו של האדם, בייחוד את מומיהם של בני דורנו, הרי ברור כי כל דמות שמולייר מציג לפנינו אינה יכולה שלא להזכיר את מישהו ואם נגזר עליו שיאשימוהו כי הוא מרמז בכוונה־תחילה אל כל אלה שאותם מומים מצויים בהם, הרי מוטב שימשך ידו בכלל מכל אותו עסק של חבור קומדיות.
— "אימפרוביזציה בוורסאי" מאת מולייר, תרגם נתן אלתרמן, מערכה ראשונה, תמונה רביעית
אוולין אשפורד

ביוגרפיה

אשפורד נולדה בשרוופורט לואיזיאנה. בוגרת אוניברסיטת קליפורניה בלוס אנג'לס (UCLA).
באולימפיאדת מונטריאול (1976) בהיותה בת 19 סיימה אשפורד במקום החמישי בריצת 100 מטר בתוצאה של 11.24 שניות. בשלב חצי הגמר היא קבעה תוצאה של 11.21 שניות.
במשחקים הפאן-אמריקאים שנערכו בסן חואן פוארטו ריקו ביולי 1979 זכתה אשפורד בשתי מדליות זהב, בריצת 100 מטר (11.07 שניות) ובריצת 200 מטר (22.24 שניות).
בתחרות גביע העולם שנערכה במונטריאול, קנדה בסוף אוגוסט אותה שנה זכתה אשפורד בשתי מדליות זהב, בריצת 100 מטר בתוצאה של 11.06 שניות לפני מרליס גר ממזרח גרמניה (11.17 שניות) ובריצת 200 מטר בשיא אישי של 21.83 שניות לפני מריטה קוך  אף היא ממזרח גרמניה (22.02 שניות). 
החרם האמריקאי על אולימפיאדת מוסקבה (1980) מנע מאשפורד להשתתף ולהגשים את חלומה.
בתחרות גביע העולם שנערכה ברומא, איטליה בשנת 1981 זכתה אשפורד בשתי מדליות זהב בריצת 100 מטר (11.02 שניות) ובריצת 200 מטר (22.18 שניות) והגנה על תוארה. בתום העונה דורגה אשפורד במקום הראשון בעולם בריצת 100 מטר וריצת 200 מטר.

שיא עולם ראשון

בתחרות אתלטיקה שנערכה בקולורדו ספרינגס, קולורדו ביולי 1983 קבעה אשפורד בריצת 100 מטר שיא עולם חדש של 10.79 שניות והוכיחה שהיא מוכנה לאליפות העולם. לרוע מזלה באליפות העולם באתלטיקה הראשונה שנערכה בהלסינקי, פינלנד אותה שנה, תוך כדי ריצת הגמר היא מתחה שריר ונשכבה על המסלול. היא הורדה מהמסלול באמצעות אלונקה.
באולימפיאדת לוס אנג'לס (1984) זכתה אשפורד בשתי מדליות זהב בריצת 100 מטר בשיא אולימפי חדש של 10.97 שניות ובכך הייתה לאתלטית הראשונה שירדה בריצה זו מתחת ל-11 שניות באולימפיאדה ובריצת שליחות 4x100 מטר. שבועיים לאחר מכן, בתחרות אתלטיקה שנערכה בציריך, שווייץ שיפרה אשפורד בריצת 100 מטר את שיאה העולמי והעמידה אותו על 10.76 שניות, תוך כדי שהיא מנצחת את יריבתה המושבעת ושיאנית העולם הקודמת מרליס גר (הריצה ב- youtube).
אשפורד לא השתתפה באליפות העולם באתלטיקה שנערכה ברומא, איטליה בשנת 1987 עקב פציעה.
באולימפיאדת סיאול (1988) זכתה אשפורד במדליית זהב בריצת שליחות 4x100 מטר פעם שנייה ברציפות בתוצאה של 41.98 שניות ובמדליית כסף בריצת 100 מטר בתוצאה של 10.83 שניות, אחרי שיאנית העולם הטרייה פלורנס גריפית ג'וינר בת ארצה, כך שלא הצליחה להגן על תוארה.
באולימפיאדת ברצלונה (1992) זכתה אשפורד במדליית זהב בריצת שליחות 4x100 מטר פעם שלישית ברציפות בתוצאה של 42.11 שניות. בנוסף, היא סיימה במקום העשירי בשלב חצי הגמר בריצת 100 בתוצאה חלשה עבורה של 11.29 שניות ולא עלתה לשלב הגמר. בשלב רבע גמר היא קבעה תוצאה של 11.13 שניות.
מיילס מהמחר

עלילה

הסדרה עוקבת אחר הרפתקאותיה של משפחת קליסטו שעובדים עבור רשות הטרנספורטים של עולם המחר במשימה לחבר את היקום.
פרס חשין

הפרסים

פרס ש"ז חשין לחוקר בכיר מוענק לחוקר/ת בכיר/ה על סמך ההישגים האקדמיים של המועמד/ת והצטיינות במחקר. בשנת תשע״ה סכום הפרס הוא 60,000 ש"ח.
פרס ש"ז חשין לחוקר צעיר מוענק לחוקר/ת שגילו/גילה עד 40 שנים במועד הענקת הפרס, על סמך ההישגים האקדמיים של המועמד/ת והצטיינות במחקר והפוטנציאל הגלום בהישגיו/ה האקדמיים לעתיד לבוא. סכום הפרס 40,000 ש”ח.
בשנת תשע״ה הוענק גם פרס ש"ז חשין לעבודת דוקטורט לחוקר/ת שהגיש/ה עבודת דוקטורט שאושרה במהלך השנתיים האחרונות ויש בה משום תרומה של ממש לפתוח המשפט בישראל או לקידום החברה בישראל. סכום הפרס היה 40,000 ש״ח.
הפרסים מוענקים בטקס חגיגי שנערך באוניברסיטה העברית בירושלים בנוכחות אנשי משפט בולטים. בטקס נושאים הזוכים בפרס הרצאה פומבית הקשורה לנושא מחקרם.
ללכת בדרכך

העלילה

לואיזה גרה בעיירה קטנה באזור הכפרי של אנגליה. ללא כיוון ברור בחיים שלה, היא עובדת בבית הקפה כדי לעזור למשפחתה להתפרנס בכבוד. לאחר שפיטרו אותה מעבודתה, האופטימיות שלה עומדת למבחן כשהיא עומדת בפני אתגר חדש בקריירה שלה: היא לוקחת עבודה חדשה והופכת להיות מלווה ומטפלת לוויל טריינר - בנקאי צעיר ועשיר אשר, עקב תאונת דרכים, מרותק לכיסא גלגלים. מאז התאונה, וויל נכנס לדיכאון כתוצאה מהשינוי הדרסטי בחייו, ולא מקבל את החיים החדשים שלו, נטולי הספורט האקסטרימי והבחורות הקורצות. הוא מחליט לשים קץ לחייו בהמתת חסד בשווייץ, עליה לואיזה מגלה כחצי שנה לפני כן. היא מחליטה להפוך את הרגעים האחרונים שנשארו לוויל לטובים ביותר, והם הופכים לחברי לב ונפש ובהמשך מתפתח רומן בין השניים.
בסופו של דבר, וויל מחליט לבצע את המתת החסד למרות מאמציה הרבים של לואיזה, והסרט מסתיים בפריז - עליה סיפר וויל כשעוד היה בחיים - כעיר הקסומה והמדהימה בעולם. אז, לואיזה קוראת את המכתב שהשאיר לה, ומגלה שהעניק לה חלק נכבד מירושתו ואיחל לה להמשיך לחיות ולהנות מכל רגע.

הפקה

ב-2 באפריל 2014, הוכרז כי תיאה שארוק תביים את הסרט. ב-2 בספטמבר 2014, אמיליה קלארק וסם קלאפלין לוהקו לסרט. ב-24 במרץ 2015, סטיבן פיקוק לוהק לסרט. ב-2 באפריל 2015, ג'נה קולמן וצ'ארלס דאנס לוהקו גם הם. ב-9 באפריל 2015, ג'נט מקטיר הצטרפה לצוות השחקנים. ב-10 באפריל 2015, הצטרפו ברנדן קויל, מתיו לואיס, סמנתה ספירו, ונסה קירבי, ובן לויד-יוז לצוות השחקנים. הצילום החלו באפריל 2015, והסתיימו ב-26 ביוני 2015.

יציאה לאקרנים

בחודש יולי 2014, הוכרז כי הסרט יצא לאקרנים ב-21 באוגוסט 2015. בחודש מאי 2015, תאריך יציאת הסרט לאקרנים נדחה ל-2 ביוני 2016.
ג'וליאנו דה פאולה

פרנה

ג'וליאנו התחיל את הקריירה הספורטיבית שלו במחלקת הנוער של מועדון הכדורגל פרנה בעיר הולדתו קוריטיבה שבמדינת פרנה. הוא חתם בקבוצה הבוגרת בפברואר 2007.

אינטרנסיונל

ב-2009 הוא הוחתם במועדון הכדורגל אינטרנסיונל מהעיר פורטו אלגרה והתאקלם מהר מאוד בקבוצה וכבר בעונת הבכורה שלו בקבוצה הוזמן לנבחרת הצעירה של ברזיל וזכה עם הנבחרת בקופה אמריקה עד גיל 20 לשנת 2009.
גביע ליברטדורס 2010 היה אחד הטורנירים המוצלחים שלו והוא הוכתר למלך השערים של קבוצתו בטורניר ובנובמבר אותה שנה הוכתר לשחקן הטוב בגביע ליברטדורס.

דנייפר

אף שקבוצות אירופיות רבות התעניינו בו הוא הוחתם לבסוף בינואר 2011 בקבוצת דנייפרו דנייפרופטרובסק האוקראינית תמורת סכום של 11 מיליון יורו ואף שהופיע בשורות הקבוצה 87 פעמים הבקיע 16 שערים בלבד. הישג השיא של דניפרו בתקופה ששיחק בשורותיה הייתה ההעפלה לגמר ליגת אירופה.

גרמיו

בקיץ 2014 חזר לברזיל וחתם בשורות גרמיו, בשורותיה הוא הבקיע 11 שערים.

זניט

ביולי 2016 הוחתם בשורות זניט סנקט פטרבורג הרוסית תמורת 7 מיליון יורו לחוזה בן 4 שנים. הוא התאקלם היטב בשורות הקבוצה והפך לבורג מרכזי בקבוצה ולאחד המבקיעים הגדולים בליגה הרוסית בעונת הבכורה שלו. הוא אף הוכתר לאחד ממלכי השערים של ליגת אירופה, משהבקיע 8 שערים באותה עונה. במדי זניט הוא בסך הכל הופיע ב-42 משחקים בכל המסגרות והבקיע 17 שערים כשהוא הופך למלך השערים של זניט בעונת הבכורה שלו.

פנרבחצ'ה

ב-12 באוגוסט 2017 חתם בשורות פנרבחצ'ה הטורקית. ב-7 באוגוסט ערך את הופעתו הבכורה בקבוצה בהפסד 1-0 לבנפיקה ליסבון במוקדמות ליגת האלופות. ב-20 באוגוסט ערך את הופעתו הבכורה בליגה הטורקית בתיקו 2-2 נגד טרבזונספור. ב-17 בספטמבר הבקיע את שערו הראשון בקבוצה בניצחון 4-1 על אלניהספור.

א-נסר

ב-16 באוגוסט 2018 חתם בא-נסר הסעודית.
באטמן: האש (סרט)

תקציר עלילה

באטמן מביס את ביין לאחר שחטף ילד, ופוגש את ליידי שיווה שמתריעה אותו על כך שזר טבל בבורות לזרות', ומבקשת את עזרתו בזיהויו, לאחר מכן במהלך מרדף אחר קאטוומן, באטמן נורה בהפתעה ונפצע קשה.
תומאס אליוט ידידו מנוער של ברוס ויין מטפל בו עד לריפויו, לאחר שובו של באטמן ללחימה בפשע, הוא במערכת יחסים עם סלינה קייל ובהמשך חושף לה את זהותו.
לאחר התמודדות עם סופרמן הנתון לשליטה מוחית של פויזן אייבי, שומע ממנה באטמן כי נבל בשם האש עומד מאחוריה.
במהלך דייט עם סלינה קייל בחברתו של תומאס אליוט, הארלי קווין מנסה להתנקש בחיי ברוס, ותומאס נרצח, באטמן מניח כי הג'וקר הוא הרוצח וכמעט חונק אותו למוות, לאחר מכן במהלך הלוויתו של אליוט מסיק ברוס כין הג'וקר חף מפשע וכי האש יודע את זהותו.
לאחר סיכול שוד של הרידלר מתעמת באטמן עם האש, אך אינו מצליח לתפוס אותו, לאחר מכן במהלך חקירתו של הרידלר בארקהם אסיילום, הוא מגלה כי הוא פני חימר, והאש הוא למעשה איש החידות. באותו זמן נייטווינג וקאטוומן מתעמתים עם הדחליל, וקאטוומן נחטפת על ידי האש למפעל בבעלותו.
באטמן מגיע אף הוא למפעל ומתעמת עם האש, האש מגלה כי לאחר שטבל בבור לזרות', גילה את זהותו של באטמן וטווה תוכנית להריסת חייו, הוא מביס את באטמן אך בעזרת קאטוומן הוא מובס, באטמן מנסה להצילו אך קאטוומן מונעת ממנו והאש נופל אל מותו.
לאחר מכן מחליטה קאטוומן להיפרד מבאטמן עקב אי יכולתה להסתדר עם הקוד האתי שלו, שניהם מכירים כי כעת אין ביכולתם לנהל מערכת יחסים ואולי יום אחד יעשו זאת.

הפקה

ביולי 2018 הודיעה DC קומיקס כי באטמן: האש יעובד לסרט בסדרת האנימציה שהחלה בשנת 2014.
במרץ 2019 הוכרז כי ג'ייסון אומרה, ג'רי אוקונל, רבקה רומיין, ריאן וילסון, שון מאהר, ברוס תומאס, ונסה ויליאמס וסטיוארט אלן יחזרו לדובב את הדמויות מסרטים הקודמים, בנוסף לג'ניפר מוריסון, פייטון ליסט, וג'פרי ארנד.

שחרור

הסרט הוקרן בהקרנת בכורה ב-19 ביולי 2019 בקומיק-קון, סן דייגו, הועמד למכירה דיגיטלית ב-20 ביולי, ויצא בעותקים פיזיים ב-6 באוגוסט 2019.
נאוויד

מבנה הלוויין

הלוויין בנוי בצורת קובייה שאורך פאתה 50 ס"מ. הוא מזכיר בתצורתו את הלוויין האיראני הראשון מפיתוח עצמי, אומיד, אולם הוא גדול ממנו מעט ובניגוד אליו הוא מכוסה במשטחי תאים פוטו-וולטאיים לייצור חשמל.

יישומים

על פי הפרסומים האיראניים, הלוויין כולל מצלמה שנועדה לצלם את כדור הארץ לשם יישומים מחקריים שונים ובהם מיפוי כדור הארץ, מעקב אחר צמחייה ותהליכי מידבור, סיוע בעת רעידות אדמה (הערכת נזקים) וכן ניטור ימים. הרזולוציה המוצהרת של צילומים מלוויין זה היא 400 מטר והיא נעדרת ערך צבאי-מודיעיני.
WiMAX

WiMAX (ראשי תיבות של Worldwide Interoperability for Microwave Access) הוא תקן לתקשורת אלחוטית לטווחים בינוניים. הוא מהווה תו למוצרים אשר מתאימים ועובדים על פי תקן ה-IEEE 802.16, שהוא חלק ממשפחת תקני ה-IEEE 802 של ארגון ה-IEEE, משפחת תקני ה-LAN (רשתות מקומיות) וה-MAN (רשתות במרחב עירוני). תקן IEEE 802.16 מתמחה בנקודות גישה המספקות שירותי תקשורת נתונים אלחוטית בפס רחב. זאת, באמצעות שידורי מיקרוגלים לטווח ארוך.
הפיתוח של תקן ה-WiMax החל באמצע שנות ה-90 של המאה ה-20, בתמיכה של חברת אינטל. תקן ה-WiMAX תוכנן כשיפור ("הדור הבא") של תקן ה-Wi-Fi הנפוץ, אשר מאפשר העברת נתונים ברשת מקומית (LAN) למרחקים קצרים (עד עשרות מטרים). לטענת מקדמי התקן יתאפשר חיבור אלחוטי למרחק תאורטי של עד 50 קילומטר. ניסויים שנעשו מצביעים] על טווח של עד 15 קילומטר בתנאים סבירים (היעדר מכשולים גדולים בדרך, מזג אוויר נאה). משדרי ה-WiMAX נקראים "תחנות בסיס" (base stations) והם דומים במהותם לתחנות הבסיס הסלולריות.
לתקן שתי גרסאות עיקריות, אחת בתדרים שמעל 10GHz ואחת בתדרים שבין 2-10GHz.

ציפיות מהתקן

תקן ה-WiMAX תוכנן להציב תחרות ישירה לטכנולוגיות הפס הרחב שהיו נפוצות בזמנו, בעיקר טכנולוגיות ה-ADSL וה-DOCSIS (האינטרנט בכבלים). תקן ה-WiMAX תוכנן לספק חיבור תשתית לאינטרנט וגם שירותי טלפוניית IP שיתחרו בשוק הטלפונים הסלולריים, ואף שירותי טלוויזיית IP.
אף שישנם רבים שקשרו בין WiMAX לבין הדור הבא של הרשתות הסלולריות ("דור ארבע"- 4G), לצידה התפתחה טכנולוגיה מתחרה הקרויה LTE (ראשי תיבות של Long Term Evolution), שלבסוף זכתה לתפוצה רחבה והפכה למזוהה עם 4G.

בישראל

העיר הראשונה בישראל בה הופעלה טכנולוגית WiMax היא שדרות. העיר חוברה למערכת בניסוי של החברות 012 סמייל ואלווריון (שפיתחה נקודות גישה, ציוד קצה, אמצעי ניהול ואפליקציות ל-WiMax). ב-5 ביוני 2008 הופעל ניסוי דומה של חברת מירס בשיתוף עם בזק בינלאומי בערים אשקלון (בה התבצעו ניסויים ביטחוניים ב-WiMAX) ותל אביב.
הרגולטור וחברות הסלולר ייאלצו גם להתמודד עם הופעתם של שירותי שיחה שלא שילמו רישיון מפעיל. בסוף נובמבר 2008 הודיעו במשרד התקשורת על צעדי אכיפה שיינקטו כנגד חברות ששוכרות בזול חבילת רוחב פס, ומשתמשות בה בשיטת ה-Callback כדי להעביר שיחות VoIP בינלאומיות.
אילון

סביבת היישוב

אילון ממוקם על כביש הצפון במורדות הגליל המערבי בין הנחלים בצת וכזיב. האזור מאופיין בחורש ים תיכוני של חברת האלון המצוי והאלה הארצישראלית ובמסלע המורכב בעיקר מדולומיט וגיר קשה היוצרים קרקע אדומה מסוג טרה רוסה. באזור היישוב שרידים רבים של חקלאות קדומה ומספר אתרים ארכאולוגים שביניהם אתרים פרהיסטוריים ואתרים מאוחרים עד ימינו.
מדרום ליישוב ממוקם מאגר אילון, מאגר מים מסוג מאגר-גיא שהוקם בשנת 1997, ומשמש לאגירת מימיו של נחל בצת, ואגירת מי נגר עיליים משטח הקיבוץ וסביבתו.

היסטוריה

גרעין המייסדים הוקם בשנת 1935 בפתח-תקווה והעלייה לקרקע התבצעה בשנת 1938, במסגרת חומה ומגדל. מייסדי הקיבוץ היו חברי גרעין ארצישראלי ב' של השומר הצעיר וגרעין הכשרה של עולים מפולין. הקיבוץ הוא מזרם הקיבוץ הארצי. הקרן הקיימת לישראל והשומר הצעיר ניצלו את הנוכחות היהודית במקום להגברת ההתיישבות היהודית בגליל. בשל מגבלות הספר הלבן נאסרה עליה על הקרקע ליישובים חדשים באזור הגדר. הקרן הקיימת רכשה קרקע בסמוך לחירבת צמח, שעל תוואי הגדר, והעלתה לשם גרעין של מתיישבים. כאשר הדבר התגלה על ידי השלטונות הבריטים, הורו השלטונות על פירוק היישוב. דוד הכהן הציב במקום מגרסת חצץ והצליח לשכנע את הבריטים כי לצורך הקמת הפילבוקסים לאורך הגדר יש צורך בחצץ, ואין אלו מתיישבים כי אם פועלים שיגרסו במקום חצץ, במקום להביאו מחיפה במשאיות, וכי המחיר הנמוך שהם דורשים לכלכלתם הוא בשל העובדה שבכוונתם להקים מחנה של קבע, לכלכל עצמם בגידולים חקלאיים, וכך לחסוך בחשבון עלות החצץ את הוצאות מחייתם. הסבר זה נתקבל על דעת הבריטים, וכך קם קיבוץ אילון.
בתחילת שנות האלפיים עבר הקיבוץ תהליך הפרטה כמעט מלא (למעט שיוך נכסים ומספר פרטים טכנים נוספים). כחלק מתהליך ההפרטה עצר הקיבוץ קבלת חברים חדשים, אך הציע הצטרפות לקהילה על ידי קניית בית בשכונת ההרחבה. הקהילה החדשה, הכוללת את חברי הקיבוץ הישן ואת רוכשי הדירות בהרחבה, נקראת "חורש אילון". כיום ממשיך הקיבוץ להרחיב את שכונת ההרחבה אך מתנה בנייה בשכונה בקבלה לחברות באגודה החקלאית. עוד לפני תהליך ההפרטה החל הקיבוץ להשכיר דירות בשטח הקיבוץ הוותיק. רוב המתקנים המשותפים המרכזיים המאפיינים קיבוץ כבר אינם (חדר-האוכל, המכבסה ועוד), אך נותרו הבריכה, אולם הספורט ומערכת החינוך לגיל הרך.

מפעלים וענפים

נכון לשנת 2013, הענפיים העיקריים בקיבוץ הם: אבוקדו, בננות, גידולי שדה, לול פיטום, רפת, ומכוורת.
כמה מהמפעלים הנמצאים בשטח הקיבוץ ושהיו בבעלותו בעבר נמכרו לבעלויות חיצוניות: "עשת אילון" - מפעל לייצור מערכות מיכון חקלאי, "מוזאיקה אילון" - סדנה לייצור אומנות הפסיפס, ושף הים - מפעל בתעשיית המזון.

מפעלי תרבות ואישים

קשת אילון, מרכז מוזיקלי לטיפוח כנרים צעירים מחוננים, שאירוע הדגל שלו - קורס קיץ בינלאומי במתכונת כיתות אמן - מתקיים מדי שנה.
גרדה כהן, סופרת חברת קיבוץ שנפטרה בשנת 2009. כתבה ספרים וספרי ילדים, שחלקם מתארים את החיים בקיבוץ. אחד מהם, "לאסוף סיפורים בחצר" בהוצאת ספריית פועלים, הוא קובץ של סיפורים לילדים שהוצא בשנת 1978, שמתאר את הווי חיי הקיבוץ בשנים אלו.
גיטל מישקובסקי (1988-1914), משוררת חברת הקיבוץ, פרסמה שני ספרי שירה בהוצאת ספרית הפועלים.
גן דודזון, גן פסלים וגלריה של האמן מאיר דודזון, ובו כ-300 יצירות של פסלי פסיפס בגדלים שונים.

איכות הסביבה

באילון מודעות רבה לאיכות הסביבה; לקיבוץ מרכז טיהור שפכים, המוציא מים ברמה המתאימה גם להשקית ירקות מאכל. היישוב הוא מחלוצי ההפרדה במקור של האשפה הביתית בארץ. "צוות איכות הסביבה והחיים" באילון פעיל גם במאבק כנגד ייבוש נחל בצת הסמוך ליישוב.
ויקי קנפו

המחאה

ב-2 ביולי 2003 יצאה קנפו בצעידת מחאה מביתה שבמצפה רמון למשרד האוצר שבירושלים. את הדרך לירושלים עשתה כשהיא אוחזת בדגל ישראל. לאחר מסע של 205 קילומטרים שארך שבוע, ושבמהלכו הצטרפו אליה אמהות ממשפחות חד-הוריות נוספות, הצטרפה למאהל מחאה של אמהות חד-הוריות באזור משרדי הממשלה בירושלים, ובכך העניקה למאהל זה פרסום ארצי.
בעקבות צעדתה של קנפו, הצטרפו אחרים למעגל המחאה, בהם, בין השאר, נציגי הנכים והקשישים. מאבקה זכה לסיקור נלהב של התקשורת הישראלית. מאבקה אף כונה "מהפכת יולי" או "מרד העניים". מאבקה של קנפו זכה לייעוץ ולתמיכה לוגיסטית מצד גופים ואישים שונים בהם הקרן החדשה לישראל, שתי"ל, עמותת ידיד, אחותי, ח"כ יולי תמיר ויואל מרשק, ראש "האגף למשימות לאומיות" בתנועה הקיבוצית.
לחץ ציבורי כבד הופעל על שר האוצר לשנות את מדיניותו, שלא השתנתה באופן מהותי. זאת על אף כמה ויתורים מצידו, שנדחו כבלתי-מספקים על ידי קנפו ושותפיה למאבק.
בהמשך המאבק, התגלעו חילוקי דעות במאהל החד-הוריות. בעוד קבוצת נשים חד-הוריות ירושלמיות דרשה את החרפת המאבק ומעבר לפסים אלימים יותר, כגון חסימות כבישים, בחרו קנפו ואילנה אזולאי, מנהיגות המאבק, לשמור על מאבק שקט. ב-25 בספטמבר עזבה קנפו את המאהל, חזרה למצפה רמון וגילתה שפוטרה מעבודתה.

לאחר המחאה

לאחר שעזבה את מאהל המחאה, הופיעה קנפו מדי פעם באירועים ציבוריים ובתקשורת.
קנפו הייתה חלק מהמשלחת הישראלית שהשתתפה בטקס השקת יוזמת ז'נבה בשווייץ ב-1 בדצמבר 2003.
לאחר שקנפו וסוגיית המשפחות החד-הוריות ירדו כמעט כליל מסדר היום הציבורי, בחרה קנפו בת ה-44, בספטמבר 2004, להצטלם בעירום תמורת תשלום לאתר אינטרנט פורנוגרפי ישראלי. לאחר מכן תבעה קנפו את האתר בטענה שלא שולם לה מלוא שכרה.
בספטמבר 2005 התאבד בנה הבכור בגיל 24 בתא מעצר. 
באוקטובר 2006 הצטרפה לשורות מפלגת מרצ והביעה את נכונותה להתמודד בפריימריס של המפלגה.
ב-2011 נבחרה קנפו לשמש כפרזנטורית של רשת השיווק "מגה בול", מהלך שעורר מחלוקת ונדון במספר מאמרי מערכת שפורסמו בתקשורת.
בנובמבר 2016 יצאה שוב קנפו לצעדה, מבית ראש הממשלה בנימין נתניהו בקיסריה לירושלים, כשלצדה צעדו פעילים חברתיים נוספים, תחת הסיסמה "תקציב דו-שנתי עם תיקון חברתי".
בינואר 2019 החלה להשתתף בתוכנית הריאליטי "האח הגדול VIP עונה 3".
קנפו גרושה ואם לשלושה ילדים. מקיימת אורח חיים טבעוני.
אלדד אילני

ביוגרפיה

אילני נולד ב-4 באוגוסט 1955. ילדותו עברה עליו בחיפה. למד קולנוע, טלוויזיה ומדעי הרוח באוניברסיטת תל אביב. הוא שירת בצה"ל ביחידת הממר"מ ומשנת 1983 ועד היום עובד במערכות מידע. אילני נשוי לנעה ואב לשלושה ילדים, מתגורר עם משפחתו בתל אביב.

כתיבה ספרותית

אילני הוא מחבר סדרת ספרי הילדים רבי המכר "הסיפור המושלם", בהוצאת כנרת, אותה אייר המאייר יניב שמעוני וערכה מיכל פז-קלפ. מדובר בסדרת ספרי הרפתקאות בעריכת מיכל פז-קלפ, שעלילתם מתרחשת בממלכות קדומות ובמחוזות קסומים כדוגמת ממלכת בולגריה של לפני אלף שנים. הסיפורים מסופרים על ידי האב אלדד לבנו יובל, אשר לוקח חלק בבנית העלילה. עד כה התפרסמו בסדרה שמונה ספרים אשר היו לרבי מכר וזכו להיבחר ברשימת ספרי הקריאה המומלצים על ידי משרד החינוך. בשנת 2013 זכה "הסיפור המושלם" בפרס "ספר זהב" מטעם התאחדות הוצאות הספרים של ישראל. בשנת 2017 זכה הספר הראשון בסדרה בפרס "ספר פלטינה" ובאותה השנה זכה הספר השני בסדרה בפרס "ספר זהב". הספר הראשון בסדרה תורגם להונגרית ויצא לאור בהונגריה ושלושת הספרים הראשונים בסדרה תורגמו לצרפתית ויצאו לאור בצרפת בהוצאת Bayard.
בשנת 2015 יצא לאור בהוצאת כנרת ספרו "הקבר השביעי", בעריכת מיכל פז-קלפ. "הקבר השביעי" מספר על חבורת נערים חובבי מוזיקת מטאל החיים בשכונה שקטה, הנקלעים להרפתקה חוצת יבשות.
החל משנת 2018 אלדד אילני מפרסם סיפורים קצרים למבוגרים בבלוג האישי.
איסאייס אפוורקי

משפחתו

אפוורקי הוא נוצרי אורתודוקסי (כמו 50% - 60% מאוכלוסיית אריתריאה, היתר הם מוסלמים סונים). הוא בנו של אפוורקי אברחה ונכדו של דאג'זמץ אברחה הגוס, נולד בעיר עדווה בתיגראי המרכזית. בתקופה בה הבריטים שלטו באריתריאה. איסייאס נולד למשפחה טיגראינית בעלת שש נפשות והוא עצמו היה הילד השני, אב סבו היה ראס הגוס מירצ'ה, מירצ'ה עצמו היה בנו של שום טמביין דאג'זמץ מירצ'ה וולדה קידן, מכאן שאיסייאס משתייך לענף הטיגריאני של השושלת הסולומונית.

חייו

איסייאס למד הנדסה באוניברסיטת היילה סלאסי. ב-1962 עזב את הלימודים והצטרף לכוחות שנאבקו לעצמאות אריתריאה. ב-1966 הצטרף לשורות ארגון החזית לשחרור אריתריאה, ב-1970 קיבל דרגת פיקוד. היה בין מנהיגי הפילוג בחזית לשחרור אריתריאה וממיסדי החזית העממית לשחרור אריתריאה (EPLF) והפך למנהיגו. יצר ברית עם שני פלגים קיצוניים אחרים - ה-PLF1 וה"אובל".
באפריל 1993 האומות המאוחדות יזמו משאל עם בדבר עצמאות, בעקבותיו הכריזה אריתריאה על עצמאות. איסאייס שינה את שם הארגון ל"חזית העממית לדמוקרטיה ושלום" (PFDJ) וקבע אותו כמפלגה החוקית היחידה באריתריאה ואת עצמו מינה כנשיא.
פרמטר סטטיסטי

פרמטר סטטיסטי הוא מספר (או אובייקט מתמטי אחר, כמו מטריצה) שמסמן את האיברים השונים במשפחה של התפלגויות. ניתן לחשוב עליו כעל תכונה מספרית של אוכלוסייה או של מודל.

הגדרה פורמלית

אם  היא משפחת התפלגויות, נאמר כי  הוא מרחב הפרמטרים של המשפחה, וכי  הוא פרמטר שלו.
אם הממד של מרחב הפרמטרים סופי אבל גדול מ-1, קיים בדרך כלל בסיס מקובל ל-, וקוראים בשם פרמטר גם לכל אחת מהקואורדינטות שלו.
בהכללה, קוראים לפעמים בשם פרמטר לכל פונקציה  ממרחב הפרמטרים למספרים הממשיים.

דוגמאות

בקרב משפחות של התפלגויות עם פרמטרים ישנן ההתפלגויות הנורמליות, התפלגויות פואסון, התפלגויות בינומיות והתפלגויות מעריכיות. למשפחת ההתפלגויות הנורמליות יש שני פרמטרים: ממוצע ושונות: אם הם ידועים, ההתפלגות ידועה במדויק. לעומת זאת, למשפחת התפלגויות כי בריבוע יש פרמטר אחד בלבד – מספר דרגות החופש.

דוגמאות לשימושים

פרמטר לאוכלוסייה הוא כמו סטטיסטי למדגם. בנקודת זמן מסוימת, יכולים להיות מספר פרמטרים עבור אחוז המצביעים במדינה שלמה שמעדיפים מועמד מסוים. אך זה לא מעשי לשאול כל בוחר לפני מועד הבחירות לגבי העדפות המועמדים שלו, ולכן מדגם של בוחרים יתושאל, וסטטיסטי, אחוז הבוחרים הנשאלים שהעדיפו כל מועמד ייספר. לאחר מכן הסטטיסטי יבוא לידי שימוש כדי להגיע למסקנות לגבי הפרמטר שהוא ההעדפות של כל הבוחרים.
בדומה לכך, במספר של בדיקות של מוצרים, במקום לבדוק את כל המוצרים, רק מדגם של מוצרים נבדק, כדי לצבור סטטיסטיקות התומכות במסקנה שכל המוצרים עומדים בתקנים של עיצוב המוצר.
תמונות הזונדרקומנדו

צילום התמונות

התמונות צולמו על ידי אסיר יווני שכונה בשם אלכס, מזוהה לרוב בתור אלברטו ישראל אררה, שהיה רב חובל בחיל הים היווני ופרטיזן יווני, שם הקוד שלו היה אלקוס אלכסנדרידיס. אסירים נוספים בזונדרקומנדו של משרפה 5 היו אלטר פיינזילברג (נודע גם בשם סטניסלב ינקובסקי), האחים יוסל ושלמה דרגון, ודוד שמולבסקי עזרו להשיג ולהחביא את המצלמה, ולהשגיח על הצילום.
ביום שהתמונות צולמו, איני זוכר את היום או את החודש במדויק, הקצנו משימות. חלקנו השגחנו על האדם שצילם את התמונות. במילים אחרות, אנחנו היינו על מנת לתצפת לעבר ההגעה של כל אדם שלא ידע את הסוד, בעיקר אנשי אס-אס העוברים באזור. בסוף הרגע קרה. התכנסנו בכניסה המערבית המובילה מתא הגז אל משרפה 5: לא ראינו איש אס-אס מתצפת מעבר למגדל השמירה אל הדלת מחוטי התיל, ולא ליד המקום  בו צולמו התמונות. אלכס, יהודי יווני, במהירות הוציא את המצלמה שלו וכיוונה לכיוון ערימת הגופות הבוערות ולחץ על כפתור הצילום. זאת הסיבה מדוע האסיר צילם אסירי זונדרקומנדו עובדים בערימה. איש אס-אס עמד לצידם, אבל גבו היה לעבר הקרמטוריום. תמונה נוספת צולמה מצד אחר של הבניין, במקום שבו הנשים והגברים התפשטו ליד העצים. הם היו ממשלוח שנועד לתא הגז של משרפה 5.
— מתוך עדותו של אלטר פיינזילברג
פיינזילנברג נזכר כי המצלמה נראתה כמו לייקה גרמנית. הוא העיד כי החביא אותה בדלי, פיינזילברג תצפת על גג המשרפה כאשר אלכס צילם את התמונות והדגיש כי כל חמשת האסירים, אף על פי שאלכס לחץ על כפתור הצילום, פעלו יחד והיו נוכחים. במחקרו המקיף אודות תאי הגזים במחנה ההשמדה אושוויץ של ז'אן-קלוד פרסאק, שנעשה ב-1987, העיד פיינזילברג כי התמונות נלקחו במרווחי זמן של רבע עד חצי שעה, דרך המסגרת השחורה של הדלת או החלון (כנראה הדלת) של תא הגז (דבר הנראה בתמונות מספר 280–281).

הברחת סרט הצילום

סרט הצילום הוברח מהמחנה על ידי המחתרת הפולנית, בתוך שפופרת משחת שיניים על ידי הלנה דנטון, שעבדה בקפיטרייה של אנשי האס-אס. לסרט הצילום הוצמד פתק בו היה רשום התאריך 4 בספטמבר 1944, וחתום בו "Stakło", שמו הבדוי של אסיר המחנה סטניסלב קלודז'ינסקי מהמחתרת הפולנית, שביקשו לשלוח את התצלומים ל"טל", שמה הבדוי של תרזה לאסוצקה-אסטרייכר, חברת המחתרת בקרקוב, בו היה כתוב:
דחוף. שלחו שני גלילי סרטי צילום עבור מצלמת 6x9, במהירות האפשרית. יש אפשרות לצילום התמונות. שולחים לך תמונות מבירקנאו - פעולת הרעלה בגז. בתצלומים אלה נראה אחד המוקדים בהם נשרפו גופות, כאשר המשרפות לא היו מסוגלות לשרוף את כל הגופות. הגופות בחזית ממתינות להיזרק לאש. תמונה אחרת מראה את אחד המקומות ביער, שבו אנשים מתפשטים לפני "להתקלח" - כפי שאמרו להם - ואז ללכת לתאי הגזים. שלח סרט מצלמה הכי מהר שאתה יכול! שלח את התמונות המצורפות לטל - אנחנו חושבים שאתה צריך לשלוח את ההרחבות בהמשך